ddrg/super_eurlex huggingface dataset:
A Bizottság határozata

(1992. november 19.)

a Shift programban kitűzött, a közösségi behozatali követelményekre vonatkozó adatbázis létrehozásáról

(92/563/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel az állat-egészségügyi behozatali eljárások számítógépesítéséről (Shift program) és a 90/675/EGK, 91/496/EGK, 91/628/EGK irányelv, illetve a 90/424/EGK határozat módosításáról, továbbá a 88/192/EGK határozat hatályon kívül helyezéséről szóló, 1992. július 13-i 92/438/EGK tanácsi határozatra [1] és különösen annak 12. cikkére,

mivel a 92/438/EGK határozat 4. cikkében és II. mellékletének 1. pontjában említett adatbázis létrehozása és hatékony használata érdekében szükséges meghatározni az adatbázis létrehozásának és használatának jellemzőit, tartalmát és feltételeit;

mivel a közösségi adatbázis felhasználói rendszerének kifejlesztése a Bizottság felelőssége, és ennek során figyelembe kell vennie a tagállamokban működő rendszereket;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

(1) E határozat alkalmazásában "közösségi adatbázis" a harmadik országokból származó élő állatokra és állati eredetű termékekre vonatkozó közösségi behozatali követelmények adatbázisa.

(2) A közösségi adatbázisnak relációs adatbázisnak kell lennie. A felhasználó számára gyors és könnyű hozzáférést kell biztosítania az ellenőrzések során szükséges információkhoz.

2. cikk

A közösségi adatbázis tartalmazza a 92/438/EGK határozat 4. cikkének (1) bekezdésében említett információkat. Tartalmazza továbbá az egy adott tagállamra, egy tagállam egy adott részére, illetve az egyes létesítményekre vonatkozó különös behozatali feltételeket.

3. cikk

(1) A Bizottság felelős a közösségi adatbázis felhasználói rendszerének kidolgozásáért.

(2) Az (1) bekezdésben említett kidolgozás kiterjed az alábbiakra:

- a közösségi adatbázis szerkezetének leírása,

- az adatbázis használatához szükséges műszaki alkalmazási funkciók meghatározása, illetve megvalósítása.

4. cikk

Ennek a határozatnak a tagállamok a címzettjei.

Kelt Brüsszelben, 1992. november 19-én.

a Bizottság részéről

Ray Mac Sharry

a Bizottság tagja

[1] HL L 243., 1992.8.25., 27. o.

--------------------------------------------------
A Tanács határozata

(1991. december 19.)

az Európai Gazdasági Közösség, valamint az Osztrák Köztársaság, a Finn Köztársaság, az Izlandi Köztársaság, a Norvég Királyság, a Svéd Királyság és a Svájci Államszövetség között levélváltás formájában létrejött, az egységes árutovábbítási eljárásról szóló 1987. május 20-i egyezmény módosításáról szóló megállapodás megkötéséről

(93/69/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 113. cikkére,

tekintettel a Bizottság javaslatára,

mivel az Európai Gazdasági Közösség, valamint az Osztrák Köztársaság, a Finn Köztársaság, az Izlandi Köztársaság, a Norvég Királyság, a Svéd Királyság és a Svájci Államszövetség között létrejött, az egységes árutovábbítási eljárásról szóló egyezmény [1] 15. cikkének (2) bekezdése felhatalmazza az egyezmény által létrehozott vegyes bizottságot, hogy ajánlásokat tegyen az egyezmény módosítására;

mivel az egyezményt módosították annak érdekében, hogy figyelembe vegyék a közösségi árutovábbítási szabályoknak a belső piac 1993. január 1-jével való kiteljesedését célzó, az említett eljáráshoz kapcsolódó reformok részét képező legújabb módosításait;

mivel a szóban forgó módosításokat a vegyes bizottság 1/91 sz. ajánlása tartalmazza; mivel az említett ajánlásról szóló, levélváltás formájában létrejött megállapodást jóvá kell hagyni,

ELFOGADTA EZT A HATÁROZATOT:

1. cikk

Az Európai Gazdasági Közösség, valamint az Osztrák Köztársaság, a Finn Köztársaság, az Izlandi Köztársaság, a Norvég Királyság, a Svéd Királyság és a Svájci Államszövetség között levélváltás formájában létrejött, az egységes árutovábbítási eljárásról szóló 1987. május 20-i egyezmény módosításáról szóló megállapodást a Közösség nevében a Tanács jóváhagyja.

A megállapodás szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyt.

Kelt Brüsszelben, 1991. december 19-én.

a Tanács részéről

az elnök

P. Dankert

[1] HL L 226., 1987.8.13., 1. o.

--------------------------------------------------
A Bizottság határozata

(1992. december 21.)

egyes tagállamok vagy régiók brucellózisra (B. melitensis) vonatkozó követelményeknek való megfelelősége rögzítéséről és hivatalosan brucellózismentes tagállammá, illetve régióvá nyilvánításáról

(93/52/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a juh- és kecskefélék Közösségen belüli kereskedelmére irányadó állat-egészségügyi feltételekről szóló, 1991. január 28-i 91/68/EGK tanácsi irányelvre [1] és különösen annak A. melléklete 1. fejezetének II. szakaszára,

mivel az Egyesült Királyságban, Írországban, Hollandiában, Belgiumban, Luxemburgban, a Németországi Szövetségi Köztársaságban, valamint Franciaország egyes régióiban legalább öt éve bejelentési kötelezettség alá tartozó betegségnek minősül a brucellózis (B. melitensis); mivel legalább öt éve nem állapították meg hivatalosan brucellózis előfordulását és legalább három éve tilos a betegség elleni védőoltás ezeken a területeken; mivel ezért rögzíteni kell, hogy az említett tagállamok és régiók megfelelnek az A. melléklet 1. fejezet II. szakasza 1. pontjának b) alpontjában megállapított feltételeknek;

mivel továbbá a fent említett tagállamok vagy régiók vállalják, hogy eleget tesznek az A. melléklet 1. fejezet II. szakaszának 2. pontjában megállapított előírásoknak; mivel következésképpen, hivatalosan brucellózistól (B. melitensis) mentes tagállammá vagy régióvá kell nyilvánítani azokat;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

Az I. és II. mellékletben említett tagállamok és régiók megfelelnek a 91/68/EGK irányelv A. melléklet 1. szakasza II. fejezete 1. pontjának b) alpontjában megállapított feltételeknek.

2. cikk

Az I. és II. mellékletben említett tagállamok és régiók hivatalosan brucellózistól (B. melitensis) mentesnek minősülnek.

3. cikk

Ennek a határozatnak a tagállamok a címzettjei.

Kelt Brüsszelben, 1992. december 21-én.

a Bizottság részéről

Ray Mac sharry

a Bizottság tagja

[1] HL L 46., 1991.2.19., 19. o.

--------------------------------------------------

I. MELLÉKLET

TAGÁLLAMOK

- Egyesült Királyság,

- Németországi Szövetségi Köztársaság,

- Írország,

- Luxemburg,

- Belgium,

- Hollandia.

--------------------------------------------------

II. MELLÉKLET

RÉGIÓK

Franciaországban: Ain, Aisne, Allier, Ardennes, Aube, Charente, Charente-Maritime, Cher, Côte-d’Or, Côtes-d’Amor, Creuse, Dordogne, Doubs, Eure, Eure-et-Loire, Finistère, Ille-et-Vilaine, Indre, Indre-et-Loire, Jura, Loir-et-Cher, Loire, Loire-Atlantique, Loiret, Lot et Garonne, Maine-et-Loire, Manche, Marne, Mayenne, Nièvre, Nord, Oise, Orne, Pas-de-Calais, Rhône, Haute-Saône, Saône-et-Loire, Sarthe, Ville de Paris, Seine-maritime, Seine-et-Marne, Yvelines, Deux-Sèvres, Vendée, Vienne, Haute-Vienne, Yonne, Territoire de Belfort, Essonne, Hauts-de-Seine, Seine-Saint-Denis, Val-de-Marne, Val-d’Oise.

--------------------------------------------------
A Bizottság határozata

(1992. december 11.)

a kórokozó mikroorganizmusok kéthéjú kagylókban és tengeri haslábúakban történő kifejlődésének megakadályozására irányuló egyes kezelések jóváhagyásáról

(93/25/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a halászati termékek előállítására és forgalomba hozatalára vonatkozó egészségügyi feltételek megállapításáról szóló, 1991. július 22-i 91/493/EGK tanácsi irányelvre [1] és különösen annak melléklete IV. fejezete IV. szakaszának 2. pontjára,

mivel az élő kéthéjú kagylók tenyésztésére és forgalomba hozatalára vonatkozó egészségügyi feltételek megállapításáról szóló, 1991. július 15-i 91/492/EGK tanácsi irányelv [2] mellékletének I. fejezete 1. pontjának b) és c) alpontjában említett területeken begyűjtött kéthéjú kagylók és tengeri haslábúak megfelelő kezelés hiányában potenciális veszélyt jelentenek a fogyasztókra;

mivel Spanyolország és az Egyesült Királyság olyan kezeléseket indítványozott, amelyekkel megakadályozható a kórokozók kifejlődése kéthéjú puhatestűekben és tengeri haslábúakban;

mivel az említett eljárások alkalmasak arra, hogy biztosítsák a termékek egészségességét, így nem kell őket előzetesen tisztítani vagy átválogatni;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

Jóváhagyottak az e határozat mellékletében ismertetett kezelések, amelyek kórokozó mikroorganizmusok kifejlődésének megakadályozására szolgálnak a 91/492/EGK tanácsi irányelv mellékletének I. fejezete 1. pontjának b) alpontjában és 1. pontjának c) alpontjában említett területeken begyűjtött és a forgalomba hozatal előtt nem átválogatott, nem tisztított kéthéjú kagylókban és tengeri haslábúakban.

2. cikk

Ennek az irányelvnek a tagállamok a címzettjei.

Kelt Brüsszelben, 1992. december 11-én.

a Bizottság részéről

Ray Mac Sharry

a Bizottság tagja

[1] HL L 268., 1991.9.24., 15. o.

[2] HL L 268., 1991.9.24., 1. o

--------------------------------------------------

MELLÉKLET

A. Sterilizálás

Kéthéjú kagylókat és tengeri haslábúakat olyan hermetikusan zárt edényekben sterilezhetünk, amelyek megfelelnek a 91/493/EGK irányelv mellékletének IV. fejezete IV. szakaszának 4. pontjában megállapított követelményeknek.

B. Egyéb hőkezelések

A héjukban lévő és nem fagyasztott kéthéjú kagylókat és tengeri haslábúakat az alábbi eljárások valamelyikével kezelhetjük:

1. - forrásban lévő vízbe merítik, mégpedig annyi időre, hogy a puhatestűek húsának belső hőmérséklete legalább 90 °C-ra emelkedjen,

- ezt a minimális hőmérsékletet legalább 90 másodpercig fenntartják;

2. - zárt térben három–öt percig főzik, ahol:

- hőmérséklet 120 és 160 °C közötti,

- a nyomás 2 és 5 kg/cm2 közötti, majd eltávolítják a héjakat és a húst és – 20 °C belső hőmérsékletre fagyasztják.

--------------------------------------------------
Hivatalos Lap L 041 , 18/02/1993 o. 0045 - 0045

finn különkiadás fejezet 11 kötet 20 o. 0224

svéd különkiadás fejezet 11 kötet 20 o. 0224



A Tanács határozata (1993. február 8.) az Európai Gazdasági Közösség és Mongólia közötti kereskedelmi és gazdasági együttműködésről szóló megállapodás megkötéséről (93/101/EGK) AZ EURÓPAI KÖZÖSSÉGEK TANÁCSA tekintettel az Európai Gazdasági Közösséget létrehozó szerződésre és különösen annak 113. és 235. cikkére, tekintettel a Bizottság javaslatára, tekintettel az Európai Parlament véleményére [1], mivel az Európai Gazdasági Közösség és Mongólia közötti kereskedelmi és gazdasági együttműködésről szóló megállapodást jóvá kell hagyni, A KÖVETKEZŐKÉPPEN HATÁROZOTT: 1. cikk Az Európai Gazdasági Közösség és Mongólia közötti kereskedelmi és gazdasági együttműködésről szóló megállapodást a Közösség nevében a Tanács jóváhagyja. A megállapodás szövegét csatolták e határozathoz. 2. cikk A megállapodás 15. cikkében előírt értesítést a Közösség nevében a Tanács elnöke küldi meg [2]. 3. cikk A tagállamok képviselőinek támogatásával a Közösséget a Bizottság képviseli a megállapodás 13. cikke által létrehozott vegyesbizottságban. 4. cikk Ezt a határozatot az Európai Közösségek Hivatalos Lapjában ki kell hirdetni. Kelt Brüsszelben, 1993. február 8-án. a Tanács részéről az elnök J. Trøjborg [1] 1993. január 22-i vélemény (a Hivatalos Lapban még nem tették közzé). [2] A megállapodás hatálybalépésének napját a Tanács Főtitkársága hirdeti ki az Európai Közösségek Hivatalos Lapjában. --------------------------------------------------
A Tanács határozata

(1993. február 15.)

az 1990. október 8-án a Németországi Szövetségi Köztársaság és a Cseh és Szlovák Szövetségi Köztársaság kormányai, valamint az Európai Gazdasági Közösség között létrejött, az Elba védelmére létrehozott nemzetközi bizottságról szóló egyezményhez csatolt jegyzőkönyv elfogadásáról

(93/114/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre, és különösen annak 130s. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel 91/598/EGK határozattal [4] a Közösség jóváhagyta az Elba védelmére létrehozott nemzetközi bizottságról szóló egyezményt;

mivel elengedhetetlen, hogy az említett egyezmény által létrehozott nemzetközi bizottság jogképességgel és cselekvőképességgel rendelkezzen annak érdekében, hogy feladatait végre tudja hajtani;

mivel e célból 1991. december 9-én Magdeburgban elfogadták az egyezmény jegyzőkönyvét; mivel a jegyzőkönyvet a Közösség nevében aláírták;

mivel ezért szükség van arra, hogy a Közösség jóváhagyja a jegyzőkönyvet,

A KÖVETKEZŐKÉPPEN HATÁROZOTT:

1. cikk

Az 1990. október 8-án a Németországi Szövetségi Köztársaság és a Cseh és Szlovák Szövetségi Köztársaság kormányai, valamint az Európai Gazdasági Közösség között létrejött, az Elba védelmére létrehozott nemzetközi bizottságról szóló egyezményhez csatolt jegyzőkönyvet az Európai Gazdasági Közösség nevében a Tanács jóváhagyja.

A jegyzőkönyv szövegét csatolták e határozathoz.

2. cikk

A jegyzőkönyv 2. cikkével összhangban a Tanács elnöke az Európai Gazdasági Közösség nevében tájékoztatja a Németországi Szövetségi Köztársaság kormányát, mint letéteményes államot arról, hogy a jegyzőkönyv hatálybalépésének előfeltételei a Közösség részéről teljesültek.

Kelt Brüsszelben, 1993. február 15-én.

a Tanács részéről

az elnök

M. Jelved

[1] HL C 185., 1992.7.22., 14. o.

[2] HL C 305., 1992.11.23.

[3] HL C 287., 1992.11.4., 38. o.

[4] HL L 321., 1991.11.23., 24. o.

--------------------------------------------------
A Tanács határozata

(1993. március 15.)

az egyrészről az Európai Gazdasági Közösség, másrészről az Osztrák Köztársaság, a Finn Köztársaság, az Izlandi Köztársaság, a Norvég Királyság és a Svéd Királyság között, az említett felek által 1992. május 2-án Portóban aláírt, egyes, a mezőgazdasági ágazatra vonatkozó rendelkezések ideiglenes alkalmazásáról szóló megállapodások levélváltás formájában való elfogadásáról

(93/239/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 113. cikkére,

tekintettel a Bizottság javaslatára,

mivel az Európai Gazdasági Térségről (EGT) szóló egyezmény módosításáról folytatott tárgyalások során – a Svájci Államszövetség döntését követően, miszerint nem erősíti meg az Egyezményt – sikerült az egyrészről az Európai Gazdasági Közösség, másrészről az Osztrák Köztársaság, a Finn Köztársaság, az Izlandi Köztársaság, a Norvég Királyság és a Svéd Királyság között, az említett felek által 1992. május 2-án Portóban aláírt, egyes, a mezőgazdasági ágazatra vonatkozó rendelkezésekről szóló kétoldalú megállapodások 1993. április 15-től történő ideiglenes alkalmazásáról szóló megállapodásokat levélváltás formájában megkötni,

mivel a levélváltás formájában létrejött megállapodások az Európai Gazdasági Közösség és minden egyes, fent említett ország között létrejött szabadkereskedelmi megállapodások 15. cikkére hivatkoznak,

mivel a kérdéses megállapodásokat jóvá kell hagyni,

ELFOGADTA EZT A HATÁROZATOT:

1. cikk

Az egyrészről az Európai Gazdasági Közösség, valamint másrészről az Osztrák Köztársaság, a Finn Köztársaság, az Izlandi Köztársaság, a Norvég Királyság és a Svéd Királyság között, az említett felek által 1992. május 2-án Portóban aláírt, egyes, a mezőgazdasági ágazatra vonatkozó rendelkezésekről szóló kétoldalú megállapodások 1993. április 15-től történő ideiglenes alkalmazásáról szóló levélváltás formájában megkötött megállapodásokat [1] a Közösség nevében a Tanács jóváhagyja.

A megállapodások szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a megállapodásoknak a Közösséget jogilag kötelező aláírására jogosult személyt.

Kelt Brüsszelben, 1993. március 15-én.

a Tanács részéről

az elnök

M. Jelved

[1] HL L 109., 1993.5.1., 2., 18., 32., 43. és 59. o.

--------------------------------------------------
A Bizottság határozata

(1993. január 19.)

a friss hús Svájcból való behozatalára vonatkozó állat-egészségügyi feltételekről és a szükséges állatorvosi bizonyítványról szóló 81/526/EGK határozat módosításáról

(93/148/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1601/92/EGK tanácsi rendelettel [1] módosított, a szarvasmarhafélék, a sertések és a friss hús harmadik országból történő behozatalára vonatkozó egészségügyi és állat-egészségügyi vizsgálatok problémáiról szóló, 1972. december 12-i 72/462/EGK tanácsi irányelvre [2] és különösen annak 14. és 16. cikkére,

mivel a 83/70/EGK határozattal [3] módosított 81/526/EGK bizottsági határozat [4] meghatározza a friss hús Svájcból való behozatalához szükséges állat-egészségügyi feltételeket és állatorvosi bizonyítványt, és mivel az ilyen behozott friss hús svájci állatokból származik;

mivel a hatáskörrel rendelkező svájci állat-egészségügyi hatóságok biztosítékokat adtak arra vonatkozóan, hogy országukban alkalmazzák a harmadik országokból származó friss hús behozatalához szükséges állat-egészségügyi feltételekkel kapcsolatos közösségi állat-egészségügyi jogszabályokat;

mivel, figyelembe véve ezeket a biztosítékokat és a 72/462/EGK irányelv 14. cikke követelményeinek megfelelően, ésszerű a Svájcból érkező olyan friss hús behozatalát is engedélyezni, amely nem feltétlenül ebből az országból származik;

mivel továbbá a ragadós száj- és körömfájás, valamint a klasszikus sertéspestis tekintetében közösségi szintű egészségvédelmi intézkedéseket állapítottak meg;

mivel ennek megfelelően szükséges a 81/526/EGK határozat módosítása és különösen kiegészítő tanúsítvány meghatározása annak biztosítására, hogy a Svájcból behozott friss hús megfelel a 72/462/EGK irányelv követelményeinek;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 81/526/EGK határozat a következőképpen módosul:

1. a 2. és a 4. cikket el kell hagyni;

2. az A. melléklet helyébe e határozat melléklete lép.

2. cikk

Ezt a határozatot az értesítést követő 15. naptól kell alkalmazni.

3. cikk

Ennek a határozatnak a tagállamok a címzettjei.

Kelt Brüsszelben, 1993. január 19-én.

a Bizottság részéről

René Steichen

a Bizottság tagja

[1] HL L 173., 1992.6.27., 13. o.

[2] HL L 302., 1972.12.31., 28. o.

[3] HL L 47., 1983.2.19., 25. o.

[4] HL L 196., 1981.7.18., 19. o.

--------------------------------------------------

MELLÉKLET

A. MELLÉKLET

+++++ TIFF +++++

+++++ TIFF +++++

--------------------------------------------------
A Bizottság 93/173/EGK határozata

(1993. február 22.)

a közúti szállításra vonatkozó egyes szociális jogszabályok összehangolásáról szóló 3820/85/EGK tanácsi rendelet 16. cikkében előírt formanyomtatvány kidolgozásáról

(93/173/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a közúti szállításra vonatkozó egyes szociális jogszabályok összehangolásáról szóló 1985. december 20-i, 3820/85/EGK tanácsi rendeletre [1] és különösen annak 16. cikkére,

a tagállamokkal történő konzultációt követően a fenti rendelet 16. cikke (3) bekezdésével összhangban,

mivel ki kell dolgozni a 3820/85/EGK rendelet 16. cikkének (2) és (3) bekezdésében említett formanyomtatványt, amely alapján a tagállamok kétévenként közlik a Bizottsággal a közös szabályok érvényesítéséről és a kérdéses területen végbement fejleményekről szóló beszámoló elkészítéséhez szükséges információkat,

ELFOGADTA EZT A HATÁROZATOT:

1. cikk

A 3820/85/EGK rendelet 16. cikkének (2) és (3) bekezdésében említett formanyomtatványt az e határozat mellékletében foglalt minta alapján dolgozzák ki.

2. cikk

Ennek a határozatnak a tagállamok a címzettjei.

Kelt Brüsszelben, 1993. február 22-én.

a Bizottság részéről

Abel Matutes

a Bizottság tagja

[1] HL L 370., 1985.12.31., 1. o.

--------------------------------------------------

MELLÉKLET

Formanyomtatvány-minta, amelynek alkalmazásával a tagállamok a közúti szállításra vonatkozó egyes szociális jogszabályok összehangolásáról szóló 3820/85/EGK tanácsi rendelet (3820/85/EGK rendelet 16. cikke) érvényesítéséről és a kérdéses területen végbement fejleményekről szóló beszámoló elkészítéséhez szükséges információkat közlik a Bizottsággal

+++++ TIFF +++++

+++++ TIFF +++++

--------------------------------------------------
A Bizottság határozata

(1993. július 22.)

a bruttó nemzeti termék piaci áron történő megállapításának összehangolásáról szóló 89/130/EGK, Euratom tanácsi irányelv 1. cikke végrehajtásának alkalmazásában a termeléssel és a behozatallal kapcsolatos adók meghatározásáról

(93/454/EGK, Euratom)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel az Európai Atomenergia-közösséget létrehozó szerződésre,

tekintettel a bruttó nemzeti termék piaci áron történő megállapításának összehangolásáról szóló, 1989. február 13-i 89/130/EGK, Euratom tanácsi irányelvre [1], és különösen annak 1. cikkére,

mivel a bruttó nemzeti termék piaci áron (GNPmp) történő meghatározásának alkalmazásában a 89/130/EGK irányelv 1. cikke szerint szükséges tisztázni az Integrált Nemzeti Számlák Európai Rendszerének alkalmazásában használt, termeléssel és behozatallal kapcsolatos adók meghatározását;

mivel az e határozatban előírt intézkedések összhangban vannak a 89/130/EGK, Euratom irányelv 6. cikkével létrehozott bizottság véleményével,

ELFOGADTA EZT A HATÁROZATOT:

1. cikk

Az 89/130/EGK, Euratom irányelv 1. cikkének végrehajtása alkalmazásában a termeléssel és a behozatallal kapcsolatos adók meghatározására vonatkozó rendelkezéseket a melléklet tartalmazza.

2. cikk

Ennek a határozatnak a tagállamok a címzettjei.

Kelt Brüsszelben, 1993. július 22-én.

a Bizottság részéről

Henning Christophersen

alelnök

[1] HL L 49., 1989.2.21, 26. o.

--------------------------------------------------

MELLÉKLET

A 89/130/EGK, Euratom irányelv 1. cikke végrehajtásának alkalmazásában a következő pontok célja a fenti irányelv 2. cikkének magyarázata a termékekre kivetett hozzáadottérték-adó (R 21) és a behozatallal kapcsolatos adók (a hozzáadottérték-adó kivételével) (R 29) meghatározása vonatkozásában.

A hozzáadottérték-adót a "termékekre kivetett hozzáadottérték-adó" (R 21) megnevezés alatt tartják nyilván, amennyiben azt a háztartások fizetik be az Európai Közösségek államháztartása, illetve annak intézményei részére.

A behozatallal kapcsolatos adókat – a hozzáadottérték-adó kivételével – "a behozatallal kapcsolatos adók, a hozzáadottérték-adó kivételével" (R 29) megnevezés alatt tartják nyilván, amennyiben azt a háztartások fizetik be az Európai Közösségek államháztartása, illetve annak intézményei részére.

--------------------------------------------------